Temeljem članka 10. stavka 1. točke 12. a u svezi s člankom 13. stavkom 2. Zakona o pravu na pristup informacijama (NN 25/13 i 85/15) Zrakoplovna tehnička škola Rudolfa Perešina objavljuje:

**OBAVIJEST O NAČINU OSTVARIVANJA PRAVA NA PRISTUP INFORMACIJAMA S PODACIMA ZA KONTAKT SLUŽBENIKA ZA INFORMIRANJE**

Pravo na pristup informaciji ostvaruje se podnošenjem usmenog ili pisanog zahtjeva Zrakoplovnoj tehničkoj školi Rudolfa Perešina. Ako je zahtjev podnesen usmeno ili putem telefona, kad je to moguće, informacija će se dati neposredno. Ako se informacija ne može dati neposredno, sastavit će se službena bilješka te će se informacija dati kao u slučaju podnošenja pisanog zahtjeva. Ako je zahtjev podnesen putem elektroničke pošte, smatrat će se da je podnesen pisani zahtjev. Pisani zahtjev sadrži: - naziv i sjedište tijela javne vlasti kojem se zahtjev podnosi - podatke koji su važni za prepoznavanje tražene informacije - ime i prezime i adresu fizičke osobe podnositelja zahtjeva - tvrtku, odnosno naziv pravne osobe i njezino sjedište. Na temelju zahtjeva za pristup informaciji odlučit će se najkasnije u roku od 15 dana od dana podnošenja urednog zahtjeva. Rokovi za ostvarivanje prava na pristup informaciji mogu se produžiti za 15 dana od dana kad je trebalo odlučiti o zahtjevu za pristup informaciji: 1) ako se informacija mora tražiti izvan sjedišta Zrakoplovne tehničke škole Rudolfa Perešina 2) ako se jednim zahtjevom traži veći broj različitih informacija, 3) ako je to nužno da bi se osigurala potpunost i točnost tražene informacije, 4) ako je dužno provesti test razmjernosti i javnog interesa, sukladno Zakonu o pravu na pristup informacijama. O produženju rokova najkasnije u roku od osam dana od dana zaprimanja urednog zahtjeva obavijestiti će se podnositelja zahtjeva i navesti razloge zbog kojih je taj rok produžen. Ako Zrakoplovna tehnička škola Rudolfa Perešina ne posjeduje informaciju, a ima saznanja o tijelu koje je posjeduje, najkasnije u roku od osam dana od zaprimanja zahtjeva ustupiti će zahtjev tome tijelu, a o tome obavijestiti podnositelja. Rokovi ostvarivanja prava na pristup informaciji računaju se od dana kada je nadležno tijelo javne vlasti zaprimilo ustupljeni zahtjev. Zahtjev na pristup informacijama može se podnijeti usmeno osobnim dolaskom ili putem telefona na broj 01/6260-523/kućni 1, te pisano putem pošte na adresu: Zrakoplovna tehnička škola Rudolfa Perešina, Rudolfa Fizira 6, 10410 Velika Gorica, elektronske pošte na adresu ured@ss-zrakoplovna-rperesina-vg.skole.hr ili adresu službenika za informiranje. Službenik za informiranje je administrativni tajnik gđa Andreja Dumbović, e-mail adresa: andreja.dumbovic@skole.hr, telefon: 01/6260-523/kućni 1..